ವ್ಯಾಲೆಂಟಿನಾ ತೆರೆಶ್ಕೋವಾ

## ವ್ಯಾಲೆಂಟಿನಾ ತೆರೆಶ್ಕೋವಾ

ವ್ಯಾಲೆಂಟಿನಾ ವ್ಲಾಡಿಮಿರೊವ್ನಾ ತೆರೆಶ್ಕೋವಾ (ಜನನ ೬ ಮಾರ್ಚ್ ೧೯೩೭) ಒರಿ ರಷ್ಯಾದ ಎಂಜಿನಿಯರ್, ರಾಜಕಾರಣಿ, ಬೊಕ್ಕ ಮಾಜಿ ಸೋವಿಯೆತ್ ಗಗನಯಾತ್ರಿ. ಜೂನ್ ೧೬, ೧೯೬೩ಡ್ ವೊಸ್ಟಾಕ್ ೬ ಡ್ ಒಂಜಿ ಏಕವ್ಯಕ್ತಿ ಮಿಷನ್ ನ್ ರಾಪಾಯೆರ್, ಬಾಹ್ಯಾಕಾಶೊಡು ಸುರುತ ಪೊಣ್ಣು ಆಯೆರ್. ಆರ್ ಭೂಮಿನ್ ೪೮ ಸರ್ತಿ ಪರಿಭ್ರಮಣೆ ಮಲ್ತೆರ್, ಸುಮಾರ್ ಮೂಜಿ ದಿನೊಕುಲು ಬಾಹ್ಯಾಕಾಶೊಡು ಕಳೆಯೆರ್, ಒಂಜಿ ಏಕವ್ಯಕ್ತಿ ಬಾಹ್ಯಾಕಾಶ ಮಿಷನ್ ಡ್ ಪೋಯಿನ ಒಂಜೇ ಒರಿ ಪೊಣ್ಣು ಬೊಕ್ಕ ವೊಸ್ಟಾಕ್ ಕಾರ್ಯಕ್ರಮೊದ ಕಡೆತ ಬದುಕುದು ಉಪ್ಪುನ ಗಗನಯಾತ್ರಿ ಆಯೆರ್. ಅರೆನ ಬಾಹ್ಯಾಕಾಶ ಯಾನೊದ ಸಮಯೊಡು ಇರ್ವತ್ತಾರು ವರ್ಸೊದ ಪ್ರಾಯೊಡು, 100 ಕಿ.ಮೀ ಎತ್ತರೊದ ಅಂತರರಾಷ್ಟ್ರೀಯ ವ್ಯಾಖ್ಯಾನೊದ ಅಡಿಟ್ ಬಾಹ್ಯಾಕಾಶೊಡು ಸಂಚಾರ ಮಲ್ತಿನ ಅತಿ ಎಲ್ಯ ಪೊಣ್ಣು, ಬೊಕ್ಕ ಭೂಮಿದ ಕಕ್ಷೆಡ್ ಇತ್ತಿನ ಅತಿ ಎಲ್ಯ ಮಹಿಳೆ ಆದ್ ಉಲ್ಲೆರ್.
## ಸುರುತ ಜೀವನ
ವ್ಯಾಲೆಂಟಿನಾ ತೆರೆಶ್ಕೋವಾ 6 ಮಾರ್ಚ್ 1937ಡ್ ಬೊಲ್ಶೋಯೆ ಮಸ್ಲೆನಿಕೊವೊಡ್ ಪುಟ್ಟುವೆರ್, ಉಂದು ಮಾಸ್ಕೋಡ್ದ್ 270 ಕಿಲೋಮೀಟರ್ (170 ಮೈಲ್) ಈಶಾನ್ಯೊಡು ಬೊಕ್ಕ ಮಧ್ಯ ರಷ್ಯಾದ ಯಾರೋಸ್ಲಾವ್ಲ್ ಒಬ್ಲಾಸ್ಟ್ ದ ಭಾಗೊಡು ವೋಲ್ಗಾ ನದಿಡ್ ಉಪ್ಪುನ ಒಂಜಿ ಊರು. ಅಲೆನ ಅಪ್ಪೆ ಅಮ್ಮೆರ್ ಬೆಲಾರಸ್ ಡ್ದ್ ವಲಸೆ ಬತ್ತೆರ್. ಅಲೆನ ಅಪ್ಪೆ, ವ್ಲಾಡಿಮಿರ್ ಟೆರೆಶ್ಕೊವ್, ಒರಿ ಮಾಜಿ ಟ್ರಾಕ್ಟರ್ ಡ್ರೈವರ್ ಬೊಕ್ಕ ಸೋವಿಯೆತ್ ಸೈನ್ಯೊಡು ಒಂಜಿ ಟ್ಯಾಂಕ್ ದ ಕಮಾಂಡ್ ಡ್ ಸಾರ್ಜೆಂಟ್ ಆದಿತ್ತೆರ್. ತೆರೆಶ್ಕೋವಾ ರಡ್ಡ್ ವರ್ಷ ಪ್ರಾಯೊಡು ಇತ್ತಿನಗ ಫಿನ್ನಿಷ್ ಚಳಿಗಾಲದ ಯುದ್ಧೊಡು ಆರ್ ತೀರ್ ಪೋಯೆರ್. ಆರ್ ಬೊಕ್ಕ ಅರೆನ ಅಮ್ಮೆ ಎಲೆನಾ ಫ್ಯೊಡೊರೊವ್ನಾ ತೆರೆಶ್ಕೋವಾ ಮೂಜಿ ಜೋಕುಲೆನ್ ಪಡೆಯೆರ್. ಅರೆನ ಅಪ್ಪೆನ ಸಾವುದ ನಂತರ, ಅರೆನ ಅಮ್ಮೆ ಕುಟುಂಬೊನು ಯಾರೋಸ್ಲಾವ್ಲ್ ಗ್ ಕನತ್ ದ್, ಎಡ್ಡೆ ಉದ್ಯೋಗ ಅವಕಾಶೊಲೆನ್ ತೂದು, ಬೊಕ್ಕ ಕ್ರಾಸ್ನಿ ಪೆರೆಕೊಪ್ ಕಾಟನ್ ಮಿಲ್ ಡ್ ಕೆಲಸ ಮಲ್ತೆರ್.
ತೆರೆಶ್ಕೋವಾ ಸುರುಕು 8 ವರ್ಸೊಡು ಶಾಲೆಗ್ ಸೇರ್ದೆರ್ ಬೊಕ್ಕ 16 ವರ್ಸೊಡು ಪದವಿ ಪಡೆಯೆರ್. ಆರ್ ಒಂಜಿ ಟೈರ್ ಕಾರ್ಖಾನೆಡ್ ಬೇಲೆ ಮಲ್ಪೆರೆ ಸುರು ಮಲ್ತೆರ್, ಬೊಕ್ಕ ಒಂಜಿ ಜವಳಿ ಮಿಲ್ ಡ್ ಕೆಲಸ ಮಲ್ತೆರ್, ಆಂಡ ಪತ್ರವ್ಯವಹಾರ ಕೋರ್ಸ್ ಲೆನ್ ದೆತೊನುನ ಮೂಲಕ ತನ್ನ ಶಿಕ್ಷಣೊನು ಮುಂದುವರಿಸಯೆರ್ ಬೊಕ್ಕ 1960ಡ್ ಲೈಟ್ ಇಂಡಸ್ಟ್ರಿ ಟೆಕ್ನಿಕಲ್ ಸ್ಕೂಲ್ ಡ್ದ್ ಪದವಿ ಪಡೆಯೆರ್. ತೆರೆಶ್ಕೋವಾ ಜವನೆರ್ದ್ ಪ್ಯಾರಾಚೂಟಿಂಗ್ ಸ್ಕೈಡ್ ತರಬೇತಿಡ್ ಆಸಕ್ತಿ ತೋಜಾಯೆರ್ ಸ್ಥಳೀಯ ಏರೋಕ್ಲಬ್ ಡ್, ೨೨ ವರ್ಸೊದ ಪ್ರಾಯೊಡು, ೨೧ ಮೇ ೧೯೫೯ಡ್ ತನ್ನ ಸುರುತ ಜಂಪ್ ಮಲ್ತೆರ್. ಜವಳಿ ಕೆಲಸಗಾರೆ ಆದ್ ಕೆಲಸ ಮಲ್ತೊಂದು ಇತ್ತಿನಗ, ಆರ್ ಸ್ಪರ್ಧಾತ್ಮಕ ಪ್ಯಾರಾಶೂಟಿಸ್ಟ್ ಆದ್ ತರಬೇತಿ ಪಡೆಯೆರ್
## ವೈಯಕ್ತಿಕ ಜೀವನ
ವ್ಯಾಲೆಂಟಿನಾ ಗಗನಯಾತ್ರಿ ಆಂಡ್ರಿಯಾನ್ ನಿಕೋಲಾಯೆವ್ ನ್ ನವೆಂಬರ್ ೩, ೧೯೬೩ಡ್ ಮಾಸ್ಕೋ ಮದಿಮೆದ ಅರಮನೆಡ್ ಮದಿಮೆ ಆಯೆರ್, ಕ್ರುಶ್ಚೇವ್ ಮದಿಮೆದ ಪಾರ್ಟಿಡ್ ಅಧ್ಯಕ್ಷತೆ ವಹಿಸಯೆರ್ ಬೊಕ್ಕ ಉನ್ನತ ಸರ್ಕಾರ ಬೊಕ್ಕ ಬಾಹ್ಯಾಕಾಶ ಕಾರ್ಯಕ್ರಮದ ಮುಖ್ಯಸ್ಥೆರ್ನೊಟ್ಟುಗು. ೧೯೬೪ ಜೂನ್ ೮ ತಾರೀಕ್ ಗ್, ಅರೆನ ಬಾಹ್ಯಾಕಾಶ ಯಾನೊದ ಸುಮಾರ್ ಒಂಜಿ ವರ್ಷೊಡ್ದು ಬೊಕ್ಕ, ಅರೆನ ಮಗೆ ಎಲೆನಾ ಆಂಡ್ರಿಯಾನೋವ್ನಾ ನಿಕೋಲಾವಾ-ತೆರೆಶ್ಕೋವಾಗ್ ಜನ್ಮ ಕೊರ್ತೆರ್, ಅರೆನ ಅಪ್ಪೆ ಅಮ್ಮೆರ್ ರಡ್ಡ್ ಜನಲಾ ಬಾಹ್ಯಾಕಾಶೊಗು ಪೋಯಿನ ಸುರುತ ವ್ಯಕ್ತಿ.
## ವ್ಯಾಲೆಂಟಿನಾ ನೆನಪುಗು
೧೯೬೭ಡ್, ಗ್ರೆಗರಿ ಪೋಸ್ಟ್ನಿಕೋವ್ ಮಾಸ್ಕೋಡ್ ಕಾಸ್ಮೋನಾಟ್ ಅಲ್ಲೆಗ್ ತೆರೆಶ್ಕೋವಾನ ಶಿಲ್ಪೊನು ರಚನೆ ಮಲ್ತೆರ್. ಸೈಬೀರಿಯಾದ ಅಲ್ಟೈ ಟೆರಿಟರಿದ ಬೇಯೆವ್ಸ್ಕಿ ಜಿಲ್ಲೆಡ್ ಒಂಜಿ ಸ್ಮಾರಕ ಉಂಡು, ಅವು ಅಲೆನ ಲ್ಯಾಂಡಿಂಗ್ ಸೈಟ್ ಗ್ ಸಮೀಪೊಡು ಉಂಡು. ಆಗಸ್ಟ್ ೧೯೭೦ಡ್, ತೆರೆಶ್ಕೋವಾ ಜೀವಂತ ಜನಕುಲೆನ ಸುರುತ ಗುಂಪುಡು ಒರಿಯೆ ಆದ್ ಅಕ್ಲೆನ ಪುದರ್ ಡ್ ಚಂದ್ರನ ಕುಳಿನ್ ದೀಯೆರ್.ಟೆರೆಶ್ಕೋವಾ ಕುಳಿ ಚಂದ್ರನ ದೂರದ ಭಾಗೊಡು ಉಂಡು.
## ಪ್ರಶಸ್ತಿ ಬೊಕ್ಕ ಗೌರವೊಲು
ಆರ್ಡರ್ ಆಫ್ ಮೆರಿಟ್ ಫಾರ್ ದ ಫಾದರ್ಲ್ಯಾಂಡ್ 
೩ನೇ ತರಗತಿ (೬ ಮಾರ್ಚ್ ೧೯೯೭) 
೨ನೇ ತರಗತಿ (೬ ಮಾರ್ಚ್ ೨೦೦೭) 
೧ನೇ ತರಗತಿ (೧ ಮಾರ್ಚ್ ೨೦೧೭) 
ಅಲೆಕ್ಸಾಂಡರ್ ನೆವ್ಸ್ಕಿನ ಆದೇಶ (೨೦೧೩) 
ಗೌರವ ಆದೇಶ (೧೦ ಜೂನ್ ೨೦೦೩) 
ಸ್ನೇಹದ ಆದೇಶ (೧೨ ಏಪ್ರಿಲ್ ೨೦೧೧) 
೨೦೦೮ಡ್ ಮಾನವೀಯ ಕ್ರಿಯೆತ ಕ್ಷೇತ್ರೊಡು ಅತ್ಯುತ್ತಮ ಸಾಧನೆಲೆಗ್ ರಷ್ಯಾದ ಒಕ್ಕೂಟದ ರಾಜ್ಯ ಪ್ರಶಸ್ತಿ (೪ ಜೂನ್ ೨೦೦೯) 
ಸಿರಿಯಾ ಪದಕೊಡು ಮಿಲಿಟರಿ ಕಾರ್ಯಾಚರಣೆಡ್ ಪಾಲ್ ಪಡೆಯಿನಕುಲು (೨೦೧೬) 
ಗಗರಿನ್ ನ ಆದೇಶ (೨೦೨೩) 
ಮಿಲಿಟರಿ ಸಮುದಾಯ ಪದಕೊನು ಬಲಪಡಾವುನವು (೨೦೧೮) 
ರಷ್ಯಾದ ಒಕ್ಕೂಟದ ಸರ್ಕಾರೊಡ್ದ್ ಪ್ರಶಂಸೆದ ಪ್ರಮಾಣಪತ್ರೊಲು; 
೩ ಮಾರ್ಚ್ ೧೯೯೭ – ಬಾಹ್ಯಾಕಾಶದ ಅಭಿವೃದ್ಧಿಗ್ ಕೊಡುಗೆ, ಅಂತರರಾಷ್ಟ್ರೀಯ ವೈಜ್ಞಾನಿಕ ಬೊಕ್ಕ ಸಾಂಸ್ಕೃತಿಕ ಸಂಬಂಧೊಲೆನ್ ಬಲಪಡಿಸವುನ ಬೊಕ್ಕ ವರ್ಷೊಲೆನ ಶ್ರದ್ಧೆದ ಬೇಲೆಗ್ 
೧೨ ಜೂನ್ ೨೦೦೩ – ಸಿಬ್ಬಂದಿಲೆನ ಬಾಹ್ಯಾಕಾಶ ಹಾರಾಟದ ಅಭಿವೃದ್ಧಿಗ್ ಮಲ್ಲ ಕೊಡುಗೆಗ್ 
೧೬ ಜೂನ್ ೨೦೦೮ – ದೀರ್ಘಕಾಲೀನ ಫಲಪ್ರದ ರಾಜ್ಯ ಬೊಕ್ಕ ಸಾರ್ವಜನಿಕ ಚಟುವಟಿಕೆಲೆಗ್, ಸಿಬ್ಬಂದಿ ಬಾಹ್ಯಾಕಾಶ ಹಾರಾಟದ ಅಭಿವೃದ್ಧಿಗ್ ಗಣನೀಯ ವೈಯಕ್ತಿಕ ಕೊಡುಗೆ ಬೊಕ್ಕ ಬಾಹ್ಯಾಕಾಶ ಹಾರಾಟದ ೪೫ನೇ ವಾರ್ಷಿಕೋತ್ಸವೊಗು ಸಂಬಂಧಪಟ್ಟ್ ದ್ 
ಮಾಸ್ಕೋದ ಸೈಂಟ್ ಯುಫ್ರೋಸಿನ್ ನ ಆದೇಶ (ಜನವರಿ ೨೦೦೮)

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026